Mäntyharju-ravit Mikkelissä lauantaina 17.5. klo 13 alkaen Perinteikkäät Mäntyharju-ravit juostaan tänä keväänä Mikkelin raviradalla. Luvassa on koko perheen tapahtuma, jossa riittää nähtävää ja tekemistä myös lapsille: aarteenetsintää, poniajelua, keppareita ja paljon muuta mukavaa. Ravipäivän kattaukseen kuuluvat mm. lämminveristen Nuorten sarja ja monté, Amatööriohjastajien SM-liiga, Juniorilähtö, aloittelevien nuorten lähtö sekä ponilähdöt molemmille roduille. Tapahtuman järjestää Mäntyharjun Hevosystäväinseura, ja sen mahdollistavat Mäntyharjun kunta sekä joukko paikallisia yrityksiä. Polaria tarjoaa maksuttoman bussikuljetuksen Mikkeliin ja takaisin: – Kuortin ABC:lta klo 11.00 – Tavaratalo Mainion parkkipaikalta klo 11.30 Paluukuljetus lähtee ravien päätyttyä noin klo 17. Lisätietoja lipuista: https://mikkelinravirata.fi/ravit/liput/ Tule mukaan nauttimaan vauhdikkaasta kevätpäivästä!
Mäntyharju-ravit Mikkelissä lauantaina 17.5. klo 13 alkaen